Σαν βόμβα έσκασε στη Συγγρού η πληροφορία ότι ο Άδωνις Γεωργιάδης θα διεκδικήσει την προεδρία της Νέας Δημοκρατίας. Σύμφωνα με αποκλειστικές πληροφορίες του usay.gr, ο Κοινοβουλευτικός Εκπρόσωπος ήδη έχει κάνει τις πρώτες επαφές και συζητήσεις για την "κάθοδό" του στις εσωκομματικές εκλογές.

Στις συζητήσεις του εκφράζει την αγωνία του για τους συσχετισμούς που διαμορφώνονται εν όψει των διαδικασιών και βάσει όσων λένε στο usay.gr περισσότεροι από δύο στενοί συνομιλητές του, ξεκαθαρίζει ότι η δική του στάση θα εξαρτηθεί από τις επόμενες κινήσεις του Αντώνη Σαμαρά, «Θα κατέβω μόνο αν δεν θέσει υποψηφιότητα ο Σαμαράς» λέει χαρακτηριστικά και τονίζει ότι στην περίπτωση που ο σημερινός πρόεδρος θελήσει να θέσει υποψηφιότητα, θα σταθεί στο πλευρό του και θα τον στηρίξει.

Την ίδια ώρα το "παιχνίδι" των ισορροπιών στο κόμμα συνεχίζεται και το παρασκήνιο συνεχίζει να διαμορφώνεται σε συναντήσεις που λαμβάνουν χώρα καθημερινά σε εστιατόρια και καφέ του κέντρου και των βορείων προαστίων μεταξύ των μελών των ομάδων που έχουν σχηματιστεί.

Πηγή: usay.gr

Διαβάστε επίσης:

Η καλοκαιρινή εμφάνιση του Κακλαμάνη στη Βουλή - ΦΩΤΟ

Ζήτημα κομματικής πειθαρχίας για τη συμφωνία, λέει ο Παππάς – ΒΙΝΤΕΟ

Φίλης: Επιδιώκουμε συμφωνία αλλά είμαστε έτοιμοι για όλα – ΒΙΝΤΕΟ